Marcela Korčeková

SPRIEVODCA PLODNOSŤOU

Ukážka z elektronickej knihy

SPRIEVODCA PLODNOSŤOU

Na túto knihu sa vzťahujú autorské práva. Kopírovanie textu bez predchádzajúceho súhlasu autorky je zakázané.

Túto e-knihu som písala s láskou a s úmyslom pomôcť ženám, ktoré sa momentálne nachádzajú na ceste za ich bábätkom, ale stoja im v nej rôzne prekážky, či už zdravotné, psychologické alebo iné. Verím, že informácie, odporúčania, inšpirácie, podnety, postrehy, ktoré v knihe uvádzam, vám pomôžu túto náročnú situáciu zvládnuť ľahšie.

V knihe využívam vlastné skúsenosti ako žena, ktorá si týmto procesom sama prešla, profesionálne skúsenosti ako prvá fertility koučka v SR, tiež skúsenosti a odporúčania mojich klientok, ako aj inšpiratívny príbeh jednej z mojich klientok.

Ďakujem, že ste si knihu zakúpili a verím, že bude pre vás prínosná.

Ako vznikol FertilityCoaching na Slovensku

Na základe vlastnej skúsenosti s plodnosťou som sa rozhodla založiť si vlastnú prax na podporu žien, ktorým sa nedarí otehotnieť, a nazvať ju FertilityCoaching. Dnes má už FertilityCoaching pod mojím vedením 8 rokov a mne sa splnili mnohé vízie a sny v súvislosti s touto prácou. Podarilo sa mi dostať na trh novú službu, ktorá sa úzko špecializuje na ženy a páry, ktorým sa nedarí otehotnieť, prípadne sa im to aj podarí, ale o bábätko prídu.

Kým som dospela k tomu, že presne toto je to, na čo mám talent, čomu rozumiem a s čím viem pomôcť, sama som si prešla dlhú cestu vlastnej plodnosti. Na tejto ceste som pochopila, že napriek tomu, že som psychologička, sama som si nevedela so stavmi smútku, depresie, sklamania, frustrácie, závisti pomôcť. Žiaľ, aj keď som vyhľadala odbornú pomoc, ani tak mi nikto nevedel pomôcť. Nestačilo mi len sa vyrozprávať, potrebovala som tie stavy zmeniť a stať sa opäť tou usmievavou a šťastnou ženou, akou som bola kedysi. S tým mi dlhé roky nikto nevedel pomôcť, až jedného dňa som sa stala študentkou koučingu a postupom som všetko vrátila do starých koľají. Vtedy už bolo moje manželstvo tesne pred rozpadom. Sen o dieťati vtedy stroskotal, ale potrebovala som sa vyrovnať so všetkým, čo sa mi stalo, a čo som vnímala veľmi negatívne. Konečne som našla tú správnu pomoc – koučing.

Keď som začala študovať koučing pod vedením kanadskej psychologičky Marylin Atkinson, otvorili sa mi nové obzory a dostala som do rúk nástroje a procesy, ako účinne a efektívne pracovať s vlastnou psychikou, pohľadom na svet a ako meniť tieto pohľady vo svoj prospech a tiež som pochopila, ako myslenie ovplyvňuje to, čo sa nám v živote deje. Podarilo sa mi prosperovať a cítiť sa fantasticky, tešiť sa z každého dňa. Bola to tvrdá práce na sebe, ale oplatila sa.

Po skončení kurzu „Koučing veda a umenie“ som už bola dostatočne zrelá a odvážna založiť na Slovensku FertilityCoaching (FC). Bolo to v roku 2010, nevedela som, či niekto moje služby využije, ale vedela som, že ich veľa žien, ktoré majú problém s plodnosťou, potrebuje.

Vedela som, že to nebude ľahké, pretože u nás je všeobecne psychika podceňovaná, existuje množstvo predsudkov, strachov a presvedčení, že okolnosti sú nepriaznivé a že my svoj život nemáme v rukách. Toto všetko sa mi v priebehu tých rokov aj potvrdilo, no napriek tomu sa podarili obrovské pokroky, úspechy a tiež zanechať stopu. Za to vďačím mojim úžasným a odvážnym klientkam, ich odvahe vziať svoj život do rúk, meniť svoje mentálne programy a životy.

Za tie roky moje klientky otehotneli, porodili detičky, dnes je aj vďaka FC narodených 62 a ďalšie sú na ceste. Teší ma, že toto číslo rastie a napriek tomu, že nie všetky moje klientky aj otehotneli, píšu mi, že sa cítia výborne a veria, že bábätko príde. Pretože táto kniha je určená predovšetkým ženám, ktoré sa práve teraz o bábätko snažia, prípadne prežívajú bolesť z jeho straty, chcem sa s vami podeliť o to, čo funguje a inšpirovať vás na vašej ceste plodnosti.

Samozrejme, to všetko platí aj pre iné oblasti života, takže táto e-kniha môže inšpirovať kohokoľvek, kto sa rozhodol pre pozitívnu zmenu, pretože som presvedčená, že všetko je v hlave.

Chcem vám všetkým odkázať, že vyhľadať pomoc, keď cítime, že sme nešťastní, negatívni a všetko ide úplne ináč, ako my chceme, je otázka sily, nie slabosti. Na základe mojich pozorovaní, štúdií a tiež keď som dovolila intuícii a srdcu vstúpiť do môjho života, som vyhodila zo svojho slovníka pojem silná žena, silný človek, a pochopila, že práve ľudia, ktorí to o sebe tvrdia, sú na veľkom omyle. Určite si teraz kladiete otázku, a to už prečo? Pretože sme všetci len ľudia a tá tzv. „sila“ nás zatvrdzuje, nedovolí nám rásť a rozvíjať sa, pretože musíme „bojovať“ za svoje miesto pod slnkom. Pretože je to len pretvárka, prepáčte, že som taká otvorená, viem, že je to zaužívaný pojem a sme ako ženy na seba často hrdé, že sme „silné“. Len sme nesprávne pochopili, v čom je sila, myslíme si, že v tom, že budeme tíško trpieť a tváriť sa, že sme v poriadku, však sme silné ženy. Nie, nie sme, sme citlivé, zraniteľné, úžasné, empatické, milujúce, skvelé, ale aj podráždené, smutné, frustrované, nešťastné, nevyrovnané, pretože to je ľudské.

Osobne za najväčší posun a rozvoj na ceste mojím životom považujem práve koučing, sama mám svoju koučku – Máriu Sutorčíkovú – www.moores.sk, s ktorou sa koučujem už 8 rokov a ktorá má vždy podporila na mojej ceste za mojimi snami a víziami. Pamätám si, ako som si na začiatku mojej praxe FC stanovila, že chcem, aby sa FertilityCoaching stal známy a uznávaný, aby sa o ňom dozvedelo čo najviac ľudí. Mojím cieľom bolo pomôcť ženám, ktoré prežívajú cestu plodnosti, a už vtedy som mala víziu, že napíšem knihu. Dnes je to už realita a píšem knihy dve, jednu z nich práve čítate. Počas tých 8 rokov sa mojim klientkam narodilo viac ako 60 detí, oslovili ma 4 TV stanice – jedna štátna, dve komerčné, jedna internetová TV – to ma veľmi potešilo, lebo som so svojím projektom vystúpila v relácii Výnimočné ženy, na ten titul som patrične hrdá :). Publikovala som v mnohých časopisoch – EVA, EVITA, Rytmus života, Mamina, Mama a JA, Život, Sme ženy a iné. Oslovili ma zo Slovenského rozhlasu, kde som poskytla rozhovor v troch rôznych reláciách. Najviac si vážim na tejto ceste podporu mojich klientok, jedna z nich vystúpila so svojím príbehom v TA3 a časopise MAMINA. Druhá klientka v Slovenskom rozhlase. Oba príbehy sú veľmi inšpirujúce a obe dámy sú dnes úžasné maminky úžasných detičiek.

Počas mojej praxe ako fertility koučka som toho veľa zažila, mala som veľa tzv. aha momentov, prešlo si so mnou svoju cestu plodnosti veľa žien a dokonca aj párov, bola som svedkom vnútorných premien, úspechov a pokrokov, radostí, narodení detí, sobášov, dokonca aj rozpadov vzťahov, sklamaní a neúspechov. Uvedomila som si veľa vecí a hlavne to, že nikto nás neučí, ako komunikovať, ako zvládať vlastné emócie, ako sa mať rád a poznať sám seba, byť vďačný za to skvelé, čo v nás je a zlepšovať to, čo nám komplikuje život – sebaľútosť, hnev, nenávisť, závisť a iné negatívne emócie. Nikto nás neučí, ako byť vzorom pre svoje deti a ako čo najlepšie zvládať vlastný život tak, aby sme boli spokojní my sami a tiež aj naše blízke okolie. Uvedomila som si, že mať dieťa ešte automaticky neznamená byť šťastná, pretože môžem byť šťastná, aj keď ho nemám!

Pochopila som, že aj šťastie je otázka rozhodnutia. Tomu všetkému však predchádzala práca na sebe, zmena uhlov pohľadu, zvládanie vlastných emócii, sebaprijatie a sebaláska, a s týmito atribútmi pracujem aj v rámci mojej praxe. Moje klientky v spolupráci so mnou urobili mnohé pokroky, posunuli sa smerom, ktorý si samé vytýčili, nadobudli lepšie sebavedomie, zbavili sa mnohých negatívnych programov a emócií.

Dostala som množstvo nádherných spätných väzieb a každá sa za čas práce so mnou posunula smerom k svojim cieľom a snom. Najviac však moje klientky oceňujú, že ich spolupráca naplnila novou užitočnou energiou, znovu objavili tvorivosť a podarilo sa im na ťažkú životnú situáciu pozerať ako na výzvu a dobrodružstvo. Napokon sa pripravili lepšie na cestu tehotenstvom aj materstvom, pretože sa stali ešte lepším človekom.

Na základe mojich skúseností a vlastnej praxe som sa na podnet aj mojich klientok rozhodla napísať túto e-knihu, aby som vás inšpirovala na vašej ceste k plodnosti, radosti, spokojnosti, podelila sa s vami o to, čo funguje a má zmysel, inšpirovala vás pozitívnymi príkladmi.

Často mi kladú ľudia otázku: „Po ako dlhom čase snaženia ťa treba vyhľadať?“ Túto otázku som dostala od novinárov aj klientov a nedá sa jednoznačne odpovedať, pretože mám klientky, ktoré sa snažia rok a sú z toho také nešťastné, že ma vyhľadali, a mám aj klientky, ktoré sa snažia roky, najviac to bolo viac ako 10 rokov. Skôr by som na túto otázku odpovedala, že ak na nasledujúce otázky odpoviete 3 a viackrát kladne, tak si skúste so mnou dohodnúť prvú bezplatnú a nezáväznú hodinu a uvidíte, či pre vás spolupráca bude prínosná.

- Je tehotenstvo jediné, na čo sa sústreďujete?

- Smútite, keď vidíte tehotné ženy?

- Máte stres z liečby?

- Myslíte si, že život nie je fér?

- Myslíte si, že nikdy neotehotniete?

- Máte pocity menejcennosti, lebo nemôžete otehotnieť?

- Váš partnerský vzťah stráda, pretože sa snažíte o tehotenstvo?

- Cítite sa na tejto ceste sama a stratená?

Prečo mám prvú hodinu bezplatnú a nezáväznú?

Pretože táto spolupráca je o dôvere, o tom, že ak sa pre mňa rozhodnete, budete úprimné samé k sebe a veľakrát to nebude príjemné a vy potrebujete vedieť, že ja som tá správna osoba, ktorej chcete dôverovať a aj veríte, že vás dokážem posunúť na vašej ceste. Ak ten pocit nenadobudnete, je úplne v poriadku, že sa pre spoluprácu nerozhodnete. Možno ešte nenastal ten správny čas, možno to, čomu ja verím, je pre vás nezrozumiteľné a vzdialené, a preto sa naše cesty jednoducho rozídu a ja vám budem držať palce, aby ste si našli svoju vlastnú cestu. Prípadne sa naše cesty spoja neskôr, keď dospejete k názoru, že vy to tak chcete a naša spolupráca bude pre vás prínosná.

Čo nasleduje, ak sa pre spoluprácu rozhodnem?

Nasleduje práca na sebe, na svojich emóciách, postojoch, vytváranie si nadhľadu a hlavne smerovanie k pozitívnemu mysleniu, radosti, energii, tvorivosti. Nedostatok energie je častým problémom dnes všeobecne, ale špeciálne je to signifikantné u žien, ktoré sú na ceste „plodnosti“, pretože tá frustrácia je veľmi vyčerpávajúca. Práca na sebe v spolupráci so mnou je nielen namáhavá, ale snažím sa, aby bola zábavná a podnetná a aby klientov inšpirovala, ako zlepšiť na maximum svoju situáciu a ako si plodnosť zvýšiť na maximum. S každou novou klientkou sa stávam lepším koučom, učím sa a vzdelávam sa systematicky, a keďže sa tak úzko špecializujem, dovolím si tvrdiť, že svoju prácu robím výborne, baví ma a dáva mi zmysel.

Téma plodnosť je stále tabu, napriek tomu, že počet párov, ktoré tento problém má, stále stúpa. Vďaka odvážnym a otvoreným ľuďom, ktorí tento problém majú a otvorene o ňom komunikujú, aj vďaka mojej otvorenosti, vďaka médiám, vďaka stále sa rozvíjajúcim technológiám v medicíne sa postupne tento problém postupne stáva stále viac diskutovanejším. Viem to porovnať, lebo je to už dlhých vyše 20 rokov, čo som ho začala riešiť ja. Odvtedy pribudli centrá asistovanej reprodukcie, dnes si už o probléme môžete prečítať aj v našich časopisoch a máme už dokonca aj fertility koučov.

Pred ôsmimi rokmi som bola prvá, ktorá sa dala na cestu fertility kouča v SR a keďže som na vlastnej koži zažila, aké je to ťažké a frustrujúce, rozhodla som sa s touto témou pohnúť smerom k väčšej otvorenosti, vyzretosti a smerom k tomu, že aj svoju plodnosť máme vo vlastných rukách, aj keď si to neuvedomujeme.

Na základe zahraničných štúdií, mojich pozorovaní a poznatkov som pochopila, že plodnosť je problém komplexný a zahŕňa niekoľko oblastí, a tá oblasť prežívania a psychického nepohodlia sa stále podceňuje, dokonca aj ja sama som ju svojho času podcenila. Preto som túto oblasť otvorila a svojou prácou a výsledkami som dokázala, že psychika je v tejto oblasti veľmi dôležitá. Napriek tomu tak, ako psychika je dôležitá, sú rovnako dôležité aj iné aspekty.

Plodnosť zahŕňa:

- Zdravotné hľadisko

- Liečbu

- Životný štýl – strava, cvičenia, stop alkoholu a fajčeniu

- Psychiku

Ak sa vám podarí všetky tieto aspekty skĺbiť, zvyšujete si šance na úspech.

Kde začať?

V prvom rade je dôležité, aby ste si spoločne ako pár, ktorému sa nedarí počať dieťa, spolu sadli a dohodli sa, ako chcete pokračovať a aké kroky chcete podstúpiť, aby ste si svoju plodnosť zvýšili. Ide vždy o oboch – ženu aj muža, je to spoločný cieľ a tiež spoločný „problém“. Dôležité je, aby ste sa na jednotlivých krokoch dohodli spolu. Čím väčšia je súdržnosť páru, tým sa zvyšuje šanca na úspech.

Čo robiť, keď máme problém s plodnosťou?

V prvom rade si odpovedajte na tieto otázky:

Aký je váš zdravotný stav?

Aby ste to zistili, potrebujete navštíviť nielen gynekológa, ale aj imunológa, hematológa, potrebujete vyšetrenie spermií, štítnej žľazy, genetiku.

Gynekologický problém:

- ovulačné cykly

- AMH – hormón, ktorý vám napovie, akú máte zásobu vajíčok

- hormonálny profil

- priechodnosť vajcovodov

- stav vašej maternice

...to sú len základné vyšetrenia, ktoré potrebujete.

Každá z vás si potrebuje nájsť gynekológa, ktorý jej vyhovuje a ktorému dôveruje. Preto vyberajte pozorne!

Okrem gynekologických problémov vás môžu trápiť aj iné zdravotné problémy, ktoré môžu a nemusia spôsobovať, že sa vám nedarí otehotnieť.

Imunologický problém:

- dnes už je aj na Slovensku reprodukčná imunológia v Nitre, Bratislave aj Košiciach

Hematologický problém:

- najlepšie odporúčania od mojich klientok nezávisle na sebe sú na pani doktorku MUDr. Moniku Drakulovú v Bratislave

Ak vám gynekológ odporučí na základe komplexných vyšetrení centrum asistovanej reprodukcie, máte už dnes na výber niekoľko centier v rámci SR, len v Bratislave sú asi 4 centrá asistovanej reprodukcie, ďalšie známe centrá sú v Martine či v Košiciach.

Moje klientky poväčšine navštevujú centrá asistovanej reprodukcie v Čechách, konkrétne najviac v Brne.

Dôvod, prečo využívajú služby asistovanej reprodukcie v Brne, je nasledovný. Vždy sa pýtam, prečo navštevujú susedné Čechy, keď u nás je niekoľko centier asistovanej reprodukcie a mnohým z nich ešte môže na liečbu prispieť aj poisťovňa, ak teda majú menej ako 39 rokov. Odpoveď je vždy takmer identická, tam (Brno) som ženou - individualitou, tu (SR) som len číslo. Keď pátram po príčine ďalej, dostávam veľmi podobné odpovede. Tu vidím priestor pre zlepšenie našich centier.

Návšteva centra asistovanej reprodukcie je pre ženu mnohokrát posledná nádej a ak sa práve tu cíti veľmi nepríjemne, to ju znepokojuje, pretože teraz by mala cítiť, že jej problém má riešenie. Taký pocit majú práve v Brne, a preto moje klientky navštevujú uvedené kliniky v Brne, kde oceňujú jednak profesionalitu a ľudský prístup. Dôležité je, aby sa cítili príjemne a aby k nim lekári mali individuálny prístup a dali im nádej, že ich liečba bude úspešná, a to v Brne cítia.

Výbornú referenciu mám aj na kliniku v Prahe, takže ju tiež uvádzam:

http://www.ivf-cube.eu/o-nas - konkrétne na MUDr. Hana Višňová, PhD.

V dnešnej dobe sa stále viac stretávame s problémami s plodnosťou u mužov. Spomínam si, ako mi známy gynekológ v Bratislave a v podstate zakladateľ IVF na Slovensku, Doc. MUDr. Jozef Války, pred mnohými rokmi povedal, že v budúcnosti bude stále narastať mužská neplodnosť. Vtedy som sa opýtala, ako to vie a čo bude príčinou. Odpovedal, že jednou z príčin bude životný štýl. Dnes je to už realita. Okrem iného to má na svedomí aj náš stresujúci životný štýl, množstvo chémie a tiež elektroniky okolo nás.

Páni, ruku na srdce, kde nosíte svoj mobilný telefón? Ak vo vrecku nohavíc, tak ho, prosím, dajte na iné bezpečnejšie miesto pre váš reprodukčný systém.

Koľko hodín strávite za počítačom? Viem, dnes je to práca, nutnosť. Skúste sa zamyslieť, čo s tým môžete urobiť. Ako zaradiť do života rovnováhu.

Vyšetrenie genetiky spermií: www.reprogen.sk

Ďalšia možnosť, ako si zvýšiť svoju plodnosť, je navštíviť kúpele – u nás sú najznámejšie kúpele Lúčky - http://www.kupele-lucky.sk/

Zvýšte svoju plodnosť na maximum – tipy, ktoré môžu pomôcť

1. Poznajte svoj cyklus – Máte pravidelný cyklus alebo nepravidelný? Začnite pozorovať dĺžku svojho cyklu a zapisujte si ju do menštruačného kalendára. Pomôže vám to pri návšteve lekára.

Koniec ukážky

Table of Contents

Titulná strana

Ako vznikol FertilityCoaching na Slovensku

Čo robiť, keď máme problém s plodnosťou?